《风蝶令 疏雨酿愁，孤灯吊影，以写幽。》
清代·曹景芝

风雨敲帘响，黄昏倚枕听。一番淅沥一番停。不道秋声似此、太零星。

弄瞑灯如豆，浇愁酒欠灵。吟虫况复近纱棂。搅得今宵玉漏、也无凭。

作者简介：曹景芝，字宜仙，吴县人，同邑陆元第室。毓秀、毓英胞姊，均工词。毓秀有《桐花馆词》，毓英有《锄梅馆词》，汇刻为《花萼联咏集》。